title: Keysda masalaning yechimi orqali quyidagi natijalarga erishish mumkin
text: Keysda masalaning yechimi orqali quyidagi natijalarga erishish mumkin:
  ish haqi terminiga to’g’ri ta’rif bera oladi;
  nominal va real ish haqlarini bir biridan farqini biladi va real ish haqi
  miqdorini aniqlay oladilar;
  ta’rif tizimini, ta’rif setkasini, ta’rif razryadlarini bilib oladi;
  ish haqini hisoblash usullarini bilib oladilar;
  547
  ish haqini to’g’ri hisoblanganligi tekshira oladilar;
  mehnat shartnomasi, mexnatni rag’batlantirish va javobgarlik, ijtimoiy
  imtiyozlar, mehnatni muxofaza qilish, mehnat nizolari to’g’risidagi umumiy
  qoidalarni biladilar.
  Yosh mutaxassislarga tavsiflar
  Siz 75 kishilik O’zRFA “Temuriylar tarixi” Davlat muzeyining xodimlarni
  boshqarish bo’yicha menedjer (mas’ul shaxs) bo’lib xisoblanasiz. Ikki yil avval siz
  turli ta’lim muassasalarini bitirgan bir guruh xodimlarni ishga qabul qilgansiz. Bugun
  majlisda barcha bo’lim boshliqlari bilan suhbatlashib ular to’g’risida qisqacha
  ma’lumot oldingiz.
  Ravshan, Ilxom, Doniyor, Eldor, Iskandar, Feruza, Farida va Mastura oliy
  ma’lumotga egalar. Ular turli sohalar bo’yicha bakalavr bitiruv malakaviy ishini
  himoya qilganlar. Ishga yollash vaqtida ularning ilmiy salohiyati taxsinga loyiq edi.
  RAVSHAN BOZOROV
  Ma’naviyat va ma’rifat bo’limida uslubchi (metodist) bo’lib ishlaydi. Uning
  talabchanligi ba’zilarga yoqmaydi, lekin ko’pchilik uni o’z oldiga konstruktiv (aniq
  maqsadga yo’naltirilgan) maqsadlarni qo’ygan ochiq ko’ngili, tinib-tinchimas,
  kelishgan yosh inson sifatida biladi. U nimani taklif qilsa ham birlamchi mazmunga
  ega. Biroq, u o’z so’rovnomalarini hammaga e’lon qilmaslikka moyilroq, shuning
  uchun uning qarorlari qoyilmaqom bo’lib hisoblanmaydi. U juda e’tiborli. Yillik
  rejaning bajarilishiga o’ta masuliyat bilan yondoshadi, xattoki bayram kunlari ham
  ishga chaqirilsa alabatta keladi.
  ILXOM ALIEV
  Fondlar va arxiv bo’limida arxiv yurituvchi. U juda bosiq, kelishgan va
  muloxazali yigit. Xar qanday loyiha ustida juda ma’suliyat bilan ishlaydi va
  hammasini erinmasdan birma-bir tarozga qo’yib chiqadi. U so’zsiz ishonchga loyiq. U
  ajoyib yordamchi. Ish jarayoniga yangiliklarni tadbiq qilib o’z tashabbusini ko’rsatdi.
  Yillik rejaning bajarilishi tekshirilganda 100% bajarganligi aniqlandi. Biroq siz uni
  yanada yuqoriroq lavozmlarga ko’tarilishi uchun yotarlicha qobiliyat va bilimga ega
  ekanligini hal etishingiz kerak.
  DONIYoR TOSHMUHAMMEDOV
  Kelishgan va ochiq ko’ngilli shaxarlik yigit. U ekskursiya bo’limida gid
  (ekskursavod) bo’lib ishlaydi. Bu bo’limda ishlovchi xodim ma’suliyatli va bilimdon
  bo’lishi kerak. Ular yuqori qo’shimcha haq olishi uchun o’z ustilarida ishlashlari
  kerak. Doniyor o’z ishini boshqa bo’limda ishlovchi o’rtoqlari bilan solishtirganda
  uning ishi anchagina og’irroq ekanligini biladi va raxbariyat buni hisobga olishlariga
  umid qiladi. U yaxshi natijalarga erishdi. Lekin, bo’lim jamoasi uni yana ikki yoki uch
  yil shu lavozimda ishlashini hohlaydilar.
  ELDOR ABDUG’ANIEV
  548
  Dizayner. Texnologiya, dizayn bo’yicha mutaxassis. U firma malaka
  oshirgandan so’ng muzeyga o’tgan, uning texnologiyani rivojlantirishga qo’shgan
  hissasi va malakasi juda ham axamiyatli bo’lib hisoblanadi. U juda ham xarakatchan
  va yangilikka intiluvchi, yillik rejani doimiy ravishda a’lo darajada bajarib keladi,
  lekin, afsuski insonlarga, ularni boshqarishga bo’lgan qiziqishi past, bu esa raxbariyat
  va bo’limning noroziligiga sabab bo’ladi. “U insonlarni boshqara olish qobiliyatiga
  egami?” degan masalani hal etish kerak.
  ISKANDAR ABDUKARIMOV
  Kichik ilmiy xodim - ta’mirlovchi. U juda qobiliyatli yigit. To’rt oydan buyon
  badiy bezash bo’limi boshlig’ining yordamchisi bo’lib ishlaydi. Bu bo’limda u
  birinchi bo’lib oliy ma’lumotga ega ekanligi bo’yicha diplom olgan, bu esa diplomga
  ega bo’lmagan yanada malakaliroq xamkasblariga yoqmaydi. Ulardan o’tib ketganligi
  uchun uni “Oq qarg’a” deyishadi. SHuningdek Iskandar ham ular bilan har doim ham
  kelishib ketavermaydi, bu esa unga qiyinchilik tug’diradi. Bunga qaramay u o’z
  o’rnini bo’sh qoldirmadi, aksincha o’zining dovyurakligi va qattiyatligi tufayli sekin-
  asta muassasining rahbarlari doirasiga kirib boryapti.
  FARXOD USMONOV
  Injener-dasturchi. U texnik tadqiqotlar bo’limida ishlaydi. Uning xamkasblari
  ham xuddi shunday ma’lumotli, uni yaxshi qabul qilishdi. Farxod – o’z sohasida juda
  ham qoyilmaqom mutaxassis va uning jamoaviy ishga qo’shayotgan hissasi juda ham
  katta. Farxod o’z mavqeidan qoniqadi va shu sababli u yuqori mansablarga
  intilmaydiganga o’xshaydi.
  BOBUR TEMIROV
  Mana Bobur bir yildirki ish yurituvchi bo’lib ishlaydi. Unga bo’ysunuvchilar
  ancha katta va malakalidirlar va u ularning ko’z oldilarida yaxshi ish yurituvchi
  sifatida namoyon bo’lish uchun ancha qiyinchiliklarni bosib o’tdi. Uning mehnati
  natijalari raxbariyat tomonidan ma’qullandi. Uning qo’l ostidagilar esa uning
  malakasini yetishmasligi yaxshi nazariy bilimga egaligi bilan qoplanadi deb
  hisoblaydilar. Bu esa alohida mijozlar bilan ba’zi xolatlarda o’zaro munosabatlarni
  yaxshilashga yordam beradi.
  FERUZA JUMANIYoZOVA
  Farida, Doniyor kabi ekskursiya bo’limiga javob beradi va gid bo’lib ishlaydi. U
  yaxshi natijalarga erishgan. Uni bunga qobiliyati borga o’xshaydi. U o’zi haqida “Men
  bu yerda kar’era uchun ishlayapman, bu lavozimda uzoq qolish niyatim yo’q”- deydi,
  ichki tartib-qoida juda ham qat’iy amal qiladi. Farida o’zining boshlig’iga yanada
  yuqoriroq lavozimni egallamoqchi ekanligi haqida murojat qildi.
  FARIDA FARXODOVA
  Muzeyda tahlilchi bo’lib ishlaydi. U tahlil bo’yicha malaka oshirishdan o’tgan
  va shu sohada o’z ishini davom ettirmoqchi. Bunday guruh tahlilchisi (analitik) uchun
  u o’rtacha ko’rsatkichga ega. Agar o’rtacha daraja bilan, ya’ni uning e’tiborliligi va
  tezligi 80% ni tashkil etadi. U o’zining bo’limida eng sekin ishlaydi, lekin, xattoki
  bayram kunlari ham ishlaydi, shuningdek, muzeyda tahlilchilar yetishmaydi. Ishchi
  549
  kuchi bozorida esa ular, tahlilchilar kam va tahlilchilarni o’rtacha oyligi juda oshib
  ketgan.
  MASTURA OLIMOVA
  Boshqaruv bo’limida buxgalter bo’lib ishlaydi va buxgalteriya tahlili bo’yicha
  imtihon topshirishga tayyorgarlik ko’ryapti. Jamoa unga xayrixoxlik bildirib, bo’sh
  vaqt ajratib beryapti. Bir yildan keyin unda ikkita diplom bo’ladi. Hozirda uning
  natijalari yaxshi emas va ishlashga bo’lgan xoxish ma’lum darajada pasaygan, lekin,
  o’ziga yuklatilgan yillik rejani to’liq bajarib keladi. Moliyaviy masalalar bo’yicha
  boshliq bilan gaplashganda uning otasi uch oy avval olamdan o’tganligi va onasi,
  singlisi uning qaramog’ida qolganliklari ma’lum bo’ldi. Unda hozir moliyaviy
  qiyinchiliklar mavjud.
  |